Document ID: /roh_data/filtered/fineweb-2-filterrobots_roh.jsonl.gz/37480

Ils chavals che siglian al CSI da 2 e 4 stailas a San Murezzan han ina valuta d'in mez milliun ensi, suppona Ruet Ratti. En stalla arriva mo quel che ha il permiss, quai surtut per evitar cas da doping. Igl è perquai era uschia ch'ils chavals pon suenter la controlla da doping mo pli bandunar la stalla per ir ad ina prova.
«Sco tar ils cowboys»
120 ballas fain e 180 ballas strom han Ruet Ratti e ses 4 collegas procurà. Quai era davent en dus. I vegn ramassà quinta Ratti. Uschiglio saja l'atmosfera en stalla fitg quieta. Surtut ils chavals èn tut pacifics. Cun ils chavaltgaders percunter n'han ins sco responsabel per la stalla betg bler da far, di Ruet Ratti.